Peutelstein
Peutelstein vára () egy középkori várrom az észak-olaszországi Dolomitokban, a Boite folyó völgyében, a Cortina d’Ampezzo városhoz tartozó Prà del Caštel község közigazgatási területén, Veneto régióban. Viharos történelme során a „Boite-völgy kulcsa” 
több ostromot állt ki, 1511-ben a Német-római Birodalom katonái foglalták el. 1781-ben a Habsburg hadsereg kiürítette, pusztuló romjai 1919-ben kerültek az Olasz Királysághoz. Jeles turista célpont.

Fekvése

Peutelstein vára egy magas sziklatetőn fekszik, a Középső-Dolomitokban, a Boite patak völgyében, Cortina d’Ampezzo várostól kb. 10 km-re északra. A Boite-völgybe itt két további oldalvölgy torkollik be, keletről a Fanes-völgy, nyugatról a Felizon-völgy. A vár falairól mindhárom völgybe messzire belátni, stratégiai fekvése révén a vár mindhárom völgyet uralni tudta. A három összefutó völgyet több hegycsoport fogja közre, északról a Prags-i Dolomitok (Pragser Dolomiten / Dolomiti di Braies), nyugatról a Fanes-csoport, keleten a Cristallo tömbje, délkeleten a Pomagagnon hegylánc nyugatra kifutó vége.

Történelme
Az Ampezzói-völgy északi szakasza, a Boite-völgy (és a hozzá északról csatlakozó Höhlenstein-völgy (Valle di Landro) ősidők óta észak-déli átjáróként szolgált a Dolomitokon keresztül. Fordulatos történelme során ez a fontos völgy többször cserélt gazdát. A népvándorlás idején a longobárdok uralták a völgyet, ők a 7. vagy 8. században a három völgy találkozásánál, a mai Prà del Caštel község mellett, a Boite-patak fölé magasodó sziklán egy megerősített támaszpontot létesítettek, fatörzsekből összerótt palánkkal.

Az első kővár építése az 1000-es évekre datálható, amikor a völgyet a németek foglalták el. Az Ampezzói-völgy ezután évszázadokon át a Habsburg-birtokok (a Tiroli Grófság) és a Velencei Köztársaság határvidéke lett. 1077-től Peutelstein vára a Német-római Birodalom hűbéres államához, az Aquileiai patriarkátushoz tartozott. A 13. században, a guelfek és ghibellinek háborúiban a Da Camino főúri család szerezte meg. A Da Caminók egészen a Cadore-vidékig tolták ki birtokaik határait. A stratégiai helyzetű, jól védhető Botestagno várat a „Boite fölötti sziklának” (Rocca sul Boite) is nevezték. Várkapitányság (capitanato) székhelyévé tették és folyamatosan erősítették. Később a Da Caminók megpróbálták megszerezni az Aquileiai patriarkátust is, de kudarcot vallottak. A 15. század elején a Velencei Köztársaság szerezte meg az Ampezzói-völgy vidékét a várral együtt. 1433-ban Velence magát a Patriarchátust is megdöntötte, területét bekebelezte.

Az itáliai háborúk során a várat Habsburg Miksa német-római császár seregei többször próbálták elfoglalni. 1508-ban 1508-ban Sixtus Trautson parancsnok Misurinán és a Tre Croci-hágón át dél felől indult Peutelstein ellen, de a velenceiek Ruseccónál bekerítették és egész seregét lemészárolták. 1510-ben a császár csapatai elfoglalták az egész Cadore-vidéket, de a vár ismét visszaverte az ostromot. 1511 októberében Georg von Frundsberg német zsoldos kapitány 1800 emberrel és korszerű tüzérséggel újra megostromolta, és ezúttal be is vette a várat. 9000 velencei katonát ejtett fogságba.  Peutelstein elestével Hayden városa (ma: Cortina d’Ampezzo) meghódolt és hűséget esküdött Miksa császárnak. Cserébe Miksa megerősítette Ampezzo (Hayden) elöljáróságának ősi kiváltságait (Magnifica Comunità d’Ampezzo).  Az Ampezzói-völgy egészen 1919-ig a Habsburg Birodalom (Tirol) része maradt.

A 17. században a Peutelstein várat rendszeresen javították, erősítették, de a hegyi erőd helyőrségének életkörülményeit alig sikerült javítani. 1619-ben nagyobb átépítésen esett át, egy nyolcszögletű épülettömböt alakítottak ki. A 18. század során a vár katonai jelentősége csökkent. 1783-ban II. József császár rendeletére környékét elárverezték. A Magnifica Comunità d’Ampezzo (a Habsburg Birodalmon belül külön kiváltságokat élvező Ampezzo-völgyi autonómia elöljárósága) vásárolta meg. A hadsereg kivonulásával az elhagyott épületek romlásnak indultak. Kőanyagát 1794-től kezdték elhordani. Az itáliai forradalmak és a porosz–osztrák–olasz háború után, 1867-ben a hadügyminisztérium rendeletére a középkori erőd nagy részét lebontották, helyére a Franzensfestéhez hasonló, nagyszabású, korszerű alpesi erődrendszer építését tervezték, de ez elmaradt. 1915 júniusában olasz csapatok a korábban elfoglalt Cortina d’Ampezzo, Boite-völgy és Grande-völgy (Val Grande) felől heves támadást indítottak Peutelstein térségében, hogy betörjenek a Felső Boite-völgybe és a Forame-völgybe, de kudarcot vallottak. 1916 júniusában megismételték a támadást, de a védők ismét visszaverték őket.

Az első világháború után tovább pusztult, maradék kőanyagát elhordták, a környékbeli utak, házak, középületek építéséhez használták fel.

Jelenkor
A magára hagyott, romos vár a 20. század folyamán tovább pusztult, területét a vegetáció benőtte. Az 1980-as évekre már csak néhány alapfal és a földből alig kiemelkedő falrészek maradtak meg, köztük egy föld alatti helyiség, amely valószínűleg a vár borospincéje lehetett. Az erőd egész területét lombos erdő borította be.

Az 1990. március 22-én megnyitott Ampezzói Dolomitok Természetvédelmi Terület (Parco naturale regionale delle Dolomiti d’Ampezzo) igazgatósága átvette a várrom kezelését. A kevés megmaradt épületrészen állagmegóvást végeztek, kiépítették az SS51 főútvonalból kiágazó, a várhegyre felvezető kanyargós erdei utat, tanösvényt létesítettek.

Jegyzetek

Források
 Burg Peutelstein in Cortina d’Ampezzo (dolomititour.com) 
  Peutelstein (a vár történelme, (tobla.net) 
  Schlacht von Peutelstein 1511 (Frundsbergfest.de)

További információ
  Castello di Podestagno (videóklip, YouTube.com)
 Ricerche archeologiche nell’area di Podestagno (régészeti kutatás a várban, regole.it) 
 Gefürstete Grafschaft Tirol. Geschichte. (deutsche-schutzgebiete.de)  
 Helmut Dumler: Wanderungen zu Burgen und Schlössern in Südtirol, München, 1991. 
 Klaus Brandstätter: Die Einnahme der Burg Peutelstein, 1511 - In: La presa del castello di Botestagno 1511, 2012, 307-325, 329-334. old.]  
 Mario Ferruccio Belli: Storia di Cortina d'Ampezzo, Tamari Editori, Bologna, 2. kiadás, 1974, 60. old. 

Olaszország középkori építményei
Olaszország várai
Elpusztult építmények
Veneto
Dolomitok
Peutelstein vára ( ) egy középkori várrom az észak-olaszországi Dolomitokban , a Boite folyó völgyében , a Cortina d’Ampezzo városhoz tartozó Prà del Caštel község közigazgatási területén , Veneto régióban . Viharos történelme során a „ Boite-völgy kulcsa” több ostromot állt ki, ben a Német-római Birodalom katonái foglalták el.ben a Habsburg hadsereg kiürítette , pusztuló romjaiben kerültek az Olasz Királysághoz . Jeles turista célpont . Fekvése Peutelstein vára egy magas sziklatetőn fekszik , a Középső-Dolomitokban , a Boite patak völgyében , Cortina d’Ampezzo várostól kb.km -re északra . A Boite-völgybe itt két további oldalvölgy torkollik be , keletről a Fanes-völgy , nyugatról a Felizon-völgy . A vár falairól mindhárom völgybe messzire belátni , stratégiai fekvése révén a vár mindhárom völgyet uralni tudta . A három összefutó völgyet több hegycsoport fogja közre , északról a Prags-i Dolomitok ( Pragser Dolomiten / Dolomiti di Braies ) , nyugatról a Fanes-csoport , keleten a Cristallo tömbje , délkeleten a Pomagagnon hegylánc nyugatra kifutó vége . Történelme Az Ampezzói-völgy északi szakasza , a Boite-völgy ( és a hozzá északról csatlakozó Höhlenstein-völgy ( Valle di Landro ) ősidők óta észak-déli átjáróként szolgált a Dolomitokon keresztül . Fordulatos történelme során ez a fontos völgy többször cserélt gazdát . A népvándorlás idején a longobárdok uralták a völgyet , ők a vagy században a három völgy találkozásánál , a mai Prà del Caštel község mellett , a Boite-patak fölé magasodó sziklán egy megerősített támaszpontot létesítettek , fatörzsekből összerótt palánkkal . Az első kővár építése azes évekre datálható , amikor a völgyet a németek foglalták el . Az Ampezzói-völgy ezután évszázadokon át a Habsburg-birtokok ( a Tiroli Grófság ) és a Velencei Köztársaság határvidéke lett.től Peutelstein vára a Német-római Birodalom hűbéres államához , az Aquileiai patriarkátushoz tartozott . A században , a guelfek és ghibellinek háborúiban a Da Camino főúri család szerezte meg . A Da Caminók egészen a Cadore-vidékig tolták ki birtokaik határait . A stratégiai helyzetű , jól védhető Botestagno várat a „ Boite fölötti sziklának” ( Rocca sul Boite ) is nevezték . Várkapitányság ( capitanato ) székhelyévé tették és folyamatosan erősítették . Később a Da Caminók megpróbálták megszerezni az Aquileiai patriarkátust is , de kudarcot vallottak . A század elején a Velencei Köztársaság szerezte meg az Ampezzói-völgy vidékét a várral együtt.ban Velence magát a Patriarchátust is megdöntötte , területét bekebelezte . Az itáliai háborúk során a várat Habsburg Miksa német-római császár seregei többször próbálták elfoglalni.banban Sixtus Trautson parancsnok Misurinán és a Tre Croci-hágón át dél felől indult Peutelstein ellen , de a velenceiek Ruseccónál bekerítették és egész seregét lemészárolták.ben a császár csapatai elfoglalták az egész Cadore-vidéket , de a vár ismét visszaverte az ostromot.okt óberében Georg von Frundsberg német zsoldos kapitányemberrel és korszerű tüzérséggel újra megostromolta , és ezúttal be is vette a várat.velencei katonát ejtett fogságba . Peutelstein elestével Hayden városa ( ma : Cortina d’Ampezzo ) meghódolt és hűséget esküdött Miksa császárnak . Cserébe Miksa megerősítette Ampezzo ( Hayden ) elöljáróságának ősi kiváltságait ( Magnifica Comunità d’Ampezzo ) . Az Ampezzói-völgy egészenig a Habsburg Birodalom ( Tirol ) része maradt . A században a Peutelstein várat rendszeresen javították , erősítették , de a hegyi erőd helyőrségének életkörülményeit alig sikerült javítani.ben nagyobb átépítésen esett át , egy nyolcszögletű épülettömböt alakítottak ki . A század során a vár katonai jelentősége csökkent.ban II. József császár rendeletére környékét elárverezték . A Magnifica Comunità d’Ampezzo ( a Habsburg Birodalmon belül külön kiváltságokat élvező Ampezzo-völgyi autonómia elöljárósága ) vásárolta meg . A hadsereg kivonulásával az elhagyott épületek romlásnak indultak . Kőanyagáttől kezdték elhordani . Az itáliai forradalmak és a porosz–osztrák–olasz háború után, ben a hadügyminisztérium rendeletére a középkori erőd nagy részét lebontották , helyére a Franzensfestéhez hasonló , nagyszabású , korszerű alpesi erődrendszer építését tervezték , de ez elmaradt.júniusában olasz csapatok a korábban elfoglalt Cortina d’Ampezzo , Boite-völgy és Grande-völgy ( Val Grande ) felől heves támadást indítottak Peutelstein térségében , hogy betörjenek a Felső Boite-völgybe és a Forame-völgybe , de kudarcot vallottak.júniusában megismételték a támadást , de a védők ismét visszaverték őket . Az első világháború után tovább pusztult , maradék kőanyagát elhordták , a környékbeli utak , házak , középületek építéséhez használták fel . Jelenkor A magára hagyott , romos vár a század folyamán tovább pusztult , területét a vegetáció benőtte . Azas évekre már csak néhány alapfal és a földből alig kiemelkedő falrészek maradtak meg , köztük egy föld alatti helyiség , amely valószínűleg a vár borospincéje lehetett . Az erőd egész területét lombos erdő borította be . Az márciusén megnyitott Ampezzói Dolomitok Természetvédelmi Terület ( Parco naturale regionale delle Dolomiti d’Ampezzo ) igazgatósága átvette a várrom kezelését . A kevés megmaradt épületrészen állagmegóvást végeztek , kiépítették az SS51 főútvonalból kiágazó , a várhegyre felvezető kanyargós erdei utat , tanösvényt létesítettek . Jegyzetek Források Burg Peutelstein in Cortina d’Ampezzo ( dolomititour.com ) Peutelstein ( a vár történelme , ( tobla.net ) Schlacht von Peutelstein ( Frundsbergfest.de ) További információ Castello di Podestagno ( videóklip , YouTube.com ) Ricerche archeologiche nell’area di Podestagno ( régészeti kutatás a várban , regole.it ) Gefürstete Grafschaft Tirol . Geschichte. ( deutsche-schutzgebiete.de ) Helmut Dumler : Wanderungen zu Burgen und Schlössern in Südtirol , München , Klaus Brandstätter : Die Einnahme der Burg Peutelstein,- In : La presa del castello di Botestagno old . ] Mario Ferruccio Belli : Storia di Cortina d'Ampezzo , Tamari Editori , Bologna , kiadás , old . Olaszország középkori építményei Olaszország várai Elpusztult építmények Veneto Dolomitok